Rickard Sandler

Rickard Johannes Sandler (Torsåker, 1884ko urtarrilaren 29a – Stockholm, 1964ko azaroaren 12a) suediar politikaria izan zen. Suediakp lehen ministroa izan zen 1925etik 1926ra.

Uppsala Unibertsitatean ikasi zuen eta Kramforseko helduen hezkuntzako eskola batean eta Brunnsvik-eko beste batean irakasle izan zen. Suediako Alderdi Sozialdemokratarekin bat egin zuen eta Ny Tid egunkari sozialdemokrataren editorea izan zen.

1918an estatu-idazkari izendatu zuten eta 1920an Finantza ministro izan zen. 1924an Kanpo Merkataritzako ministro kargua onartu zuen.

1925ean lehen ministro bihurtu zen Hjalmar Brantingek osasun arrazoiengatik dimisioa eman ondoren. Gastu militarra murriztu eta meatzari grebalariei soldatak ordaintzea erabaki zuen. Hori dela eta, liberalek eta kontserbadoreek bat egin zuten parlamentuan, eta dimisioa eman arazi zioten.

1932an gobernura itzuli zen Kanpo Arazoetako ministro bezala eta 1939an dimisioa eman zuen gobernuak Finlandia Neguko gerran babesteko proposamena errefusatu ondoren.

1912tik hil zen arte diputatu eta Gävleborgeko konderriko gobernadore izan zen 1941 eta 1952 artean. Das Kapital lana suedierara itzuli zuen.

Kategoria:Suediako politikariak